Štev.: 900-180/2013-3

Datum: 08.10.2013

# Z A P I S N I K

20. seje Sveta Četrtne skupnosti Golovec, ki je bila v sredo 02.10..2013 ob 17.00 uri v prostorih Službe za lokalno samoupravo, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

**PRISOTNI ČLANI SVETA**: Robert Anžič, Zinka Breskvar, Aleksander Brezigar, Aleš Dakić, Gregor Feist, Anton Kastelic, Aleš Kužnik, Igor Pigac, Zina Rodman in Danijel Ljubo Žitnik

**OSTALI PRISOTNI**: Janez Slovenc in Vesna Stojanović, javna uslužbenca Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih 10članov sveta, kar pomeni, da je bil Svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Potrditev zapisnika 19. seje sveta Četrtne skupnosti Golovec
2. Pobude in predlogi članov sveta in občanov ČS Golovec
3. Prenehanje mandata v Svetu ČS Golovec – Viljem Klemenc, ugotovitveni sklep
4. Izvedba prireditve Dan ČS Golovec – poročilo organizacijskega odbora za pripravo in izvedbo prireditve
5. Odločanje o prerazporeditvah v finančnem načrtu ČS Golovec za leto 2013
6. Razno

Navzočih je bilo 10 članov sveta.

Opredeljenih je bilo 10 članov sveta.

Za predlagani dnevni red je glasovalo 10 članov sveta.

**Dnevni red je bil sprejet.**

**AD 1**

**POTRDITEV ZAPISNIKA 19. REDNE SEJE SVETA ČETRTNE SKUPNOSTI GOLOVEC**

Gradivo zapisnika 19. redne seje so člani sveta prejeli z vabilom za sejo.

Pripombo na predlog zapisnika je podal g. Gregor Feist:

* Ustrezno naj se popravi 9. sklep 18. seje (pripomba je bila podana že na prejšnji seji) in se izbriše besedilo »zaradi pomanjkanja časa«. Pojasnil je, da je poročilo podal na naslednji sklicani redni seji;
* Ustrezno naj se spremeni dikcija besedila 3. točke 19. seje, ki naj se pravilno glasi:

»Predsednik Komisije za šport g. Gregor Feist je člane Sveta Četrtne skupnosti Golovec ustno seznanil s pripravami in izvedbo Dneva šport ČS Golovec dne 18.5.2013. Poudaril je, da je Dan športa ČS Golovec uspel in da je potekal po smernicah, ki jih je Komisija za šport predlagala na 4.,5. in 6. seji Komisije za šport, da pri sami organizaciji ni bilo težav ter se zahvalil vsem sodelujočim za sodelovanje in pomoč. Omenil je, da je članom Sveta ČS Golovec celotna finančna konstrukcija in izvedba prireditve na ogled v zabeležkah 4., 5. in 6. seje Komisije za šport. Komisija za šport je izvedbo prireditve koordinirala in tudi izvedbeno sodelovala, formalna odgovornost za izvedbo prireditve je pripadala predsedniku Sveta ČS Golovec.«

Zapisniki 7. izredne ter 18. in 19. redne seje se naj z vsemi popravki posredujejo članom Sveta ČS.

Predsednik sveta je dal na glasovanje

**SKLEP 1/20:**

**Svet Četrtne skupnosti Golovec MOL se je s predlogi dopolnitev sklepov strinjal ter potrdil zapisnike in sklepe 19. redne seje Sveta ČS Golovec, ki se skupaj s popravki 7**. **izredne ter 18. redne seje posredujejo članom Sveta ČS.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD 2**

**POBUDE IN PREDLOGI ČLANOV SVETA IN OBČANOV ČS GOLOVEC**

**1. Pobuda občana**

Na sedež ČS Golovec smo prejeli pobudo občana o zarisu talnih označb na parkiriščih ob Parmski cesti.

Predsednik sveta je dal na glasovanje

**SKLEP 2/20:**

**Svet ČS Golovec MOL se je s pobudo seznanil in sklenil, da se na pristojne službe poda pobuda o zarisu talnih označb na parkiriščih ob Parmski cesti.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**2. Pobuda občana**

Na sedež ČS Golovec smo prejeli pobudo občana o spremembi voznega okoliša avtobusa številka 24, v kateri navaja, da se trasa omenjene številke avtobusa od končne postaje v Bizoviku podaljša do končnega postajališča št. 13 v Sostru. V obrazložitvi navaja, da je smisel podaljšanja proge v tem, ker imajo starejši občani veliko opravkov na pošti v Dobrunjah, tam je prav tako kmetijska trgovina, v Sostru so pokopališče, vrtec in šola. Otroci iz Hrušice, Bizovika in Dobrunj bi se lahko bolj varno in hitreje pripeljali do OŠ Sostro, saj je ostala cestna infrastruktura nevarna za udeležbo otrok v prometu.

Predsednik sveta je dal na glasovanje

**SKLEP 3/20:**

**Svet ČS Golovec MOL se je s pobudo seznanil in sklenil, da se na pristojne službe poda skupna pobuda s ČS Sostro o podaljšanju trase avtobusa št. 24 do končnega postajališča št. 13 v Sostru, saj je smisel podaljšanja proge v tem, ker imajo starejši občani veliko opravkov na pošti v Dobrunjah, tam je prav tako kmetijska trgovina, v Sostru so pokopališče, vrtec in šola. Otroci iz Hrušice, Bizovika in Dobrunj bi se lahko bolj varno in hitreje pripeljali do OŠ Sostro, saj je ostala cestna infrastruktura nevarna za udeležbo otrok v prometu.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

 **3. Pobuda občana iz Krožne poti**

Prebivalec Krožne poti predlaga postavitev dveh hitrostnih ovir na omenjeni lokaciji, lahko tudi pred njegovo hišo. Predlaga, da se hitrostna ovira postavi tudi pred sosednjo hišo (potrebno pridobiti soglasje lastnika). Namen postavitve je zagotoviti varnost občanov, saj obiskovalci fitnesa, ki se nahaja na lokaciji Krožna pot 30a vozijo prehitro in ogrožajo stanovalce.

Predsednik sveta je dal na glasovanje

**SKLEP 4/20:**

**Svet ČS Golovec MOL se je s pobudo seznanil in sklenil, da se na pristojne službe poda pobuda o postavitvi hitrostnih ovir pred hišno št. 9a in po potrebi ter pridobitvi soglasja lastnika tudi pred hišo 14a zaradi zagotavljanja varnosti občanov, saj obiskovalci fitnesa na lokaciji krožna pot 301 vozijo prehitro in ogrožajo stanovalce.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**4. Pobuda občanke**

Na sedež ČS Golovec smo prejeli pobudo občanke v kateri navaja, da ima brata, ki je 100 % invalid. Občan je 100% invalid, uporablja bergle in ima velike težave z dostopom do doma, saj nikoli ne dobi parkirnega mesta v bližini svojega doma. Osebni avtomobil parkira v sosednji ulici in mora prehoditi dolgo pot do doma, še posebno ima veliko težav v deževnem vremenu in pozimi.

Občan prosi za ureditev/umestitev parkirnega mesta v bližini svojega doma, to je na lokaciji Ob sotočju 14.

Predsednik sveta je dal na glasovanje

**SKLEP 5/20:**

**Svet ČS Golovec MOL se je s pobudo seznanil in sklenil, da se na pristojne službe poda pobuda o zagotovitvi parkirnega mesta za invalida na lokaciji Ob sotočju 14, saj**

**ima invalidna oseba velike težave z iskanjem parkirnega prostora ter nato posledično dostopa do svojega doma.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**5. Pobuda na podlagi pripomb občanov in ogledov zaposlenih javnih uslužbencev na ČS Golovec o umestitvi komunalnega otoka na parkirišču ob Parmski cesti**

Člani Sveta so obravnavali pobudo za umestitev komunalnega otoka na parkirišču ob Pesarski cesti zaradi nabiranja smeti (pnevmatike, plastenke, neporabljen gradbeni materiali…), ki kazijo in onesnažujejo okolje.

Predsednik sveta je dal na glasovanje

**SKLEP 6/20:**

**Svet ČS Golovec MOL se je s pobudo seznanil in sklenil, da se na pristojne službe poda pobuda o umestitvi komunalnega otoka na parkirišču ob Parmski cesti, saj se na omenjeni lokaciji nabirajo razni komunalni odpadki, ki kazijo in onesnažujejo okolje.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**6. Pobuda ravnateljice OŠ Karla Destovnika Kajuha o postavitvi košev za smeti ob šolski ograji in ulici Polonce Čude**

Člani Sveta so obravnavali pobudo ter sklenili, da se za postavitev košev nameni nekaj sredstev od prerazporeditev finančnega načrta za leto 2013.

Predsednik sveta je dal na glasovanje

**SKLEP 7/20:**

**Svet ČS Golovec MOL se je s pobudo seznanil in sklenil, da se za namene postavitve košev za smeti iz naslova prerazporeditev finančnih sredstev v izvedbenem načrtu nameni nekaj sredstev.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

1. **Pobude člana Sveta ČS Golovec g. Gregorja Feista**

Član Sveta ČS Golovec g. Gregor Feist je na seji predstavil nekaj pobud, ki se tičejo izgradnje in sanacije objektov na območju ČS Golovec:

* gradnja *kanalizacije* na območju Hrušica-Litijska cesta, in sicer, da se v kabinet Župana in na pristojne službe poda vprašanje ali so za gradnjo *v letu 2014* zagotovljena proračunska sredstva, glede na informacije s katerimi razpolagamo, da se bo *gradnja pričela v letu 2014, v kateri fazi je postopek za pričetek gradnje kanalizacije v Hrušici ter, da se na podlagi sprejetega sklepa pridobita PZI za rekonstrukcijo ceste ter da se eno izmed naslednjih sklicanih sej Sveta povabi predstavnike pristojnih služb*;
* sanacija mostu preko Ljubljanice pri avtobusnem postajališču št. 5 in 24, in sicer, da se na pristojne službe poda vprašanje ali so za sanacijo mostu zagotovljena proračunska sredstva v letu 2014, glede na prejeti odgovor pristojnih služb, da se bo sanacija mostu pričela v letu 2014;
* izgradnja Športnega centra Golovec, in sicer, ali so v letu 2014 zagotovljena proračunska sredstva za izgradnjo tistega dela objekta, ki je namenjen za potrebe ČS Golovec;
* na podlagi sklepa št. 12/18 pridobitev dokumentacije o izgradnji Športnega centra Golovec (DIIP- dokument identifikacije investicijskega projekta). Zahteva se naslovi na Oddelek za šport, MU, MOL. V primeru neodzivnosti OŠ, se dokumentacija pridobi na podlagi informacije javnega značaja.

Predsednik sveta je dal na glasovanje

**SKLEP 8/20:**

**Svet ČS Golovec MOL se je s pobudami seznanil in sprejel sklep, da se v kabinet Župana in na pristojne službe MOL naslovijo vprašanja glede zagotavljanja proračunskih sredstev, postopkov gradnje kanalizacije na območju Hrušice ter pridobitve ustrezne dokumentacije za sanacijo in izgradnjo objektov ter infrastrukture na območju ČS Golovec. Ne eno izmed naslednjih sklicanih sej Sveta ČS Golovec se povabi predstavnike pristojnih služb, ki so pristojne za gradnjo kanalizacije v Hrušici.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD 3**

**PRENEHANJE MANDATA V SVETU ČS GOLOVEC – VILJEM KLEMENC, UGOTOVITVENI SKLEP**

Predsednik Sveta ČS Golovec je člane Sveta seznanil, da se je zaradi smrti končal mandat podpredsedniku Sveta ČS Golovec g. Viljemu Klemencu.

Na podlagi tega so se člani sveta seznanili o prenehanju mandata dozdajšnjemu članu Sveta ČS Golovec g. Viljemu Klemencu ter se začne postopek za imenovanje nadomestnega člana.

Predsednik sveta je dal na glasovanje

**UGOTOVITVENI SKLEP 9/20:**

**Zaradi smrti se podpredsedniku in članu Sveta ČS Golovec g. Viljema Klemenca preneha mandat v Svetu ČS Golovec ter se prične postopek za imenovanje nadomestnega člana.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD 4**

**IZVEDBA PRIREDITVE DAN ČS GOLOVEC – POROČILO ORGANIZACIJSKEGA ODBORA ZA PRIPRAVO IN IZVEDBO PRIREDITVE**

Predsednik Sveta ČS Golovec ter obenem predsednik organizacijskega odbora je člane Sveta seznanil, da se je zaradi smrti člana Sveta g. Viljema Klemenca prireditev iz načrtovanega datuma 18. september 2013 prestavila na 9. oktober 2013.

Prireditev se bo odvijala na ploščadi pred OŠ Božidarja Jakca, v primeru slabega vremena se bo prireditev odvijala v šoli. Sodelovala bodo društva in organizacije iz ČS Golovec, ki so s prireditvijo in samim potekom že seznanjena, finančna sredstva za izvedbo so zagotovljena v izvedbenem načrtu za leto 2013.

Predsednik sveta je dal na glasovanje

**SKLEP 10/20:**

**Svet Četrtne skupnosti Golovec MOL se je s poročilom seznanil ter z samo izvedbo in finančno konstrukcijo prireditve strinjal.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD 5**

**ODLOČANJE O PRERAZPOREDITVAH V FINANČNEM NAČRTU ČS GOLOVEC ZA LETO 2013**

Predsednik Sveta ČS Golovec je podal mnenje, da se točka obravnava na naslednji redni seji Sveta ČS Golovec.

Predsednik sveta je dal na glasovanje

**SKLEP 11/20:**

**Svet Četrtne skupnosti Golovec MOL se je z mnenjem predsednika Sveta ČS Golovec strinjal.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD 6**

 **RAZNO**

Pod točko razno je član Sveta g. Aleksander Brezigar omenil, da se uredi oziroma na pristojne službe naslovi zahteva po ureditvi parkiranja na parkiriščih ob Parmski cesti, saj so na parkiriščih parkirani avtobusi in dostavna vozila, katerim parkirišče ni namenjeno ter s tem odvzemajo parkirna mesta prebivalcem in stanovalcem.

Člani Sveta so izrazili mnenje, da se zahteva o ureditvi parkiranja naslovi na pristojne službe.

**Dnevni red je bil izčrpan in predsednik je sejo zaključil ob 19.00 uri.**

Zapisala: Aleš Dakić

Vesna Stojanović Predsednik sveta

Janez Slovenc Četrtne skupnosti Golovec